Edith Karlson

Edith Karlson (sündinud 7. veebruaril 1983) on eesti skulptor. 

Karlson lõpetas Eesti Kunstiakadeemia installatsiooni ja skulptuuri osakonna bakalaureuse 2006. aastal, magistrantuuri 2008. aastal. 

Karlson valiti üheks kunstnikupalga saajaks aastatel 2018‒2020 ja 2022‒2024.

2021. aasta lõpus avati Noblessneri väljakul Karlsoni suuremõõtmeline skulptuur "Vanad head ajad."

2022. aastal linastus "Eesti lood" sarjas Karlsonit portreteeriv dokumentaalfilm "Uue ajastu kunstnik Edith Karlson."

Looming 
Edith Karlsoni loomingu peategelased on enamasti inimesed ja loomad.

Isikunäitusi 
 2009 "Tsirkus", Hobusepea galerii
 2011 "Koertenäitus", Draakoni galerii
 2012 "Draama on sinu peas", Sur la Montagne galerii, Berliin
 2012 "Koos olemine", koos Kris Lemsaluga, Temnikova & Kasela galerii
 2012 "Karma Friends", koos Kris Lemsalu ja Maria Aderiga, Notting Hill Arts Club, London
 2013 "Draama on sinu peas II", 2013, Tallinna Linnagalerii
 2013 "Draama on sinu peas III", Hobusepea galerii
 2013 "Draama on sinu peas", Tartu Kunstimaja
 2014 "Draama on sinu peas IV: ära vaata maha", Temnikova & Kasela galerii
 2016 "Vox Populi", Tallinna Linnagalerii
 2017‒2018 "Hudnoi", koos Jass Kaselaanega, Temnikova & Kasela galerii
 2018 "Draama on sinu peas V", Museum der bildenden Künste Leipzig
 2019 "Four Letter World", (AV17) galerii, Vilnius
 2019 "The End", koos Dan Mitchelliga, Temnikova & Kasela galerii
 2019 "Sisse, sisse – uks on lahti!", koos Mary Reid Kelley ja Eva Mustoneniga, KUMU kunstimuuseum
 2019 "Õed", koos Mall Parisega, Tallinna Kunstihoone galerii
 2021 "Süütuse tagasitulek", EKKM

Grupinäitusi 

 2015 "Beaten Up by a Thug, Saved by Kindness", Amatorska, London
 2015 "Köler Prize 2015. Nominentide näitus", EKKM
 2016 "International Fun", Temnikova & Kasela galerii
 2019 "Elavhõbe", Tallinna Fotokuu'19, Tallinna Kunstihoone
 2019 "Kui ütled, et kuulume valgusesse, kuulume äikesesse", Tallinna Fotokuu'19, EKKM
 2020 "SEÑORA!", Meyer Kainer galerii, Viin
 2020 "Roots and Ruins", Temnikova & Kasela galerii
 2021–2022 "Kunst mugavustsoonis? Nullindad Eesti kunstis", KUMU kunstimuuseum

Tunnustus
 2006 Eesti Kunstiakadeemia noore kunstniku preemia
 2015 Köler Prize'i publikupreemia
 2019 Eesti Kultuurkapitali kujutava ja rakenduskunsti sihtkapitali aastapreemia (tema teoseid iseloomustab psühholoogiline pingestatus ja lembus sürreaalse vormilahenduse järele. Ta esines 2019. aastal silmapaistvate installatsioonide ja objektidega näitustel "Kui ütled, et kuulume valgusesse, kuulume äikesesse" ja "Sisse, sisse – uks on lahti!")
 2021 Eesti Kultuurkapitali kujutava ja rakenduskunsti aastapreemia (särava ja tegusa loomingulise aasta eest – osalemised mitmetel näitustel ja linnaruumiskulptuur "Vanad head ajad". Eelkõige aga raputas kaasaegse kunsti välja näitus "Süütuse tagasitulek" Eesti Kaasaegse Kunsti Muuseumis (EKKM). Seal toimunud hüpe tundmatusse poeb külastajale naha alla, kummastab ja lepitab. Loomad, linnud, inimesed ja ajaloolised teosed erinevate muuseumite kogudest sulavad kokku üheks totaalseks jutustuseks, kus olemise varjatumad tahud, ihad, mille eest ei ole pääsu, kombekus ja normid, puhastumine ja pattu langemine, keerlevad elu igaveses ringkäigus.)

Viited

Välislingid
Edith Karlson Kaasaegse Kunsti Eesti Keskus
"Edith Karlson: mida hullem piirang, seda paremini liigub mõte" EPL,  30.05.2013
"Edith Karlson: mulle üldse ei meeldi mu tööd, kui nad on valmis saanud" ERR kultuur, 22.11.2019
"Raja tänava savisosistaja. Intervjuu Edith Karlsoniga" Müürileht, 8.11.2021

Eesti skulptorid
Sündinud 1983